
Narva Paju Kooli direktori ametisse kinnitamine
1. Asjaolud ja menetluse käik

Narva Linnavalitsuse 04.05.2022. a korraldusega nr 348-k kuulutati välja konkurss Narva Paju Kooli direktori vaba ametikoha täitmiseks.
Konkursil osalemiseks laekus 4 sooviavaldust. Pärast edukat konkursi läbimist otsustas konkursikomisjon 29.06.2022. a toimunud koosolekul tunnistada Olesja Ojamäe kandidatuur Narva Paju Kooli direktori ametikohale sobivaks ning esitada ta Narva Linnavalitsusele direktori ametisse kinnitamiseks.
2. Õiguslikud alused

2.1 Põhikooli- ja gümnaasiumi seaduse § 71 lõike 4 alusel kehtestab direktori vaba ametikoha täitmiseks korraldatava konkursi läbiviimise korra kooli pidaja.

2.2 Narva Linnavalitsuse 13.11.2013. a määruse nr 38 „Konkursi läbiviimise kord üldhariduskooli direktori, koolieelse lasteasutuse direktori ja huvikooli direktori vaba ametikoha täitmiseks“ § 7 lõike 13 alusel kinnitab konkursi võtnud isiku ametisse Narva Linnavalitsus.
3. Otsus

Kinnitada Olesja Ojamäe (isikukood 47306070334) Narva Paju Kooli direktori ametisse.
4. Rakendussätted 

4.1 Korraldus jõustub seadusega sätestatud korras.
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

